## Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

### NN 43/2003 (19.3.2003.), Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

# HRVATSKI ZAVOD ZA ZDRAVSTVENO OSIGURANJE

552

Na osnovi članka 15. stavke 5. Zakona o zdravstvenom
osiguranju (»Narodne novine« broj 94/01., 88/02. i 149/02.) i članka 19.
podstavke 4. Statuta Hrvatskog zavoda za zdravstveno osiguranje (»Narodne
novine« broj 16/02. i 24/02.), Upravno vijeće Hrvatskog zavoda za zdravstveno
osiguranje na 23. sjednici održanoj 12. ožujka 2003. godine, uz suglasnost
ministra nadležnog za zdravstvo donijelo je

## PRAVILNIK

### o izmjenama i dopunama pravilnika o pravima, uvjetima i naČinu koriŠtenja zdravstvene zaŠtite u inozemstvu

Članak
1.

U
Pravilniku o pravima, uvjetima i načinu korištenja zdravstvene zaštite u
inozemstvu (»Narodne novine« broj 76/02. – u daljnjem tekstu: Pravilnik) u članku
4. stavka 4. mijenja se i glasi:

»U slučaju upućivanja osiguranika na rad, stručno
usavrša­vanje, odnosno obrazovanje u inozemstvo iz stavke 1. ovog članka
podnositelj prijave obvezan je podnijeti i suglasnost Ministarstva rada i
socijalne skrbi da osiguranik ispunjava uvjete utvrđene propisima o zaštiti građana
Republike Hrvatske upućene na privremeni rad u inozemstvo.«

U stavci 5. iza riječi: »obrazovanje« dodaju se riječi:
»u inozemstvo«, a riječ: »uvjerenje« zamjenjuje se riječju: »suglasnost«.

Članak 2.

U članku 5. stavci 1. Pravilnika riječ: »uvjerenja«
zamjenjuje se riječju: »suglasnosti«, a iza riječi: »upućuje« dodaju se riječi:
»na rad, stručno usavršavanje, odnosno obrazovanje«.

U stavci 2. iza riječi: »upućen« dodaju se riječi:
»na rad, stručno usavršavanje, odnosno obrazovanje«, a riječ: »uvjerenja«
zamjenjuje se riječju: »suglasnosti«.

Članak 3.

U članku 7. stavci 2. Pravilnika riječ: »rečene« zamjenjuje
se riječju: »dvojezične«.

U stavci 3. riječ: »rečenu« zamjenjuje se riječju:
»dvojezičnu«.

Članak 4.

U članku 8. stavci 1. Pravilnika riječi: »podstavke
2. i 3.« zamjenjuju se riječima » podstavke 2. – 4.«

U stavci 2. iza riječi: »podstavke 3.« dodaju se riječi:
»i 4.«, iza riječi: »nadzor« upisuje se točka, a riječi: »vodeći pri tome računa
da je bolest takvog stupnja da ne uzrokuje njegovu radnu nesposobnost« brišu
se.

U stavci 3. iza riječi: »doktor« dodaju se riječi:
»opće medicine«.

Članak 5.

U članku 9. stavci 4. Pravilnika iza riječi: »osoba«
dodaju se riječi: »iz članka 3. stavke 1. i 2. podstavke 1. – 4. ovog
Pravilnika«.

Članak
6.

U članku
10. stavci 2. Pravilnika iza riječi: »Pravilnika« briše se točka i upisuje
zarez, a riječ: »Potvrda« zamjenjuje se riječju: »koja«.

Članak
7.

U članku
11. Pravilnika dodaje se nova stavka 3. koja glasi:

»Iznimno
od stavke 1. ovog članka osiguranoj osobi može se odobriti transplantacija
organa u inozemstvu pod uvjetom da je donacija organa osigurana od inozemnog
davatelja.«.

Dosadašnja stavka 3. postaje stavka 4.

Članak 8.

Članak 13. Pravilnika briše se.

Članak 9.

U članku 16. stavka 1. Pravilnika mijenja se i glasi:

»Upravnom vijeću Zavoda obvezno se podnosi polugodišnje
i godišnje izvješće o upućivanju osiguranih osoba Zavoda na liječenje u
inozemstvo osnovom donijetih rješenja iz članka 12. i 17.a. Pravilnika«.

U stavci 2. riječ: »Izvješće« zamjenjuje se riječima:
»Polugodišnje izvješće«, a iza podstavke 5. upisuje se točka i dodaje nova
stavka 3. koja glasi:

»Godišnje izvješće za izvršena liječenja u inozemstvu
iz stav­ke 1. ovog članka sadrži osim podataka iz stavke 2. ovog članka i
podatke o:«.

Dosadašnje podstavke 6., 7. i 8. postaju podstavke
1., 2. i 3. nove stavke 3.

Članak 10.

U članku
17. stavci 1. Pravilnika broj: »13.« zamjenjuje se brojem: »17.a.«.

Članak
11.

Iza članka
17. dodaje se novi članak 17.a. koji glasi:

»Članak 17.a.

Iznimno od odredbe članka 17. stavke 1. ovog
Pravilnika osigurana osoba može ostvariti pravo na povrat troškova u punom
iznosu, koje je osobno snosila, za liječenje provedeno u inozemstvu i to prema
postupku propisanom u članku 12. ovog Pravilnika u slučaju:

1. ako je tijekom liječenja u ugovornoj zdravstvenoj
ustanovi u Republici Hrvatskoj, zbog nemogućnosti uspješnog liječenja, ta
ustanova dogovorila sa zdravstvenom ustanovom u inozemstvu daljnje liječenje

2. kod transplantacije organa iz članka 11. stavke 3.
ovog Pravilnika.

Osigurana
osoba iz stavke 1. ovog članka obvezna je zahtjev za naknadu troškova uputiti
Direkciji Zavoda u roku od 30 dana od dana otpusta iz inozemne zdravstvene
ustanove, a najkasnije u zastarnom roku propisanom za ostvarivanje prava iz
osnovnog zdravstvenog osiguranja.

Osigurana
osoba iz stavke 1. ovog članka, za koju liječničko povjerenstvo Direkcije
Zavoda utvrdi da se liječenje moglo obaviti u nekoj drugoj ugovornoj
zdravstvenoj ustanovi u Republici Hrvatskoj, nema pravo na naknadu troškova
liječenja provedenog u inozemstvu.

Rješenje
o pravu na naknadu troškova liječenja u inozemstvu iz ovoga članka u prvom
stupnju donosi ovlašteni radnik Direkcije Zavoda.«

Članak 12.

U članku 18. stavkama 1. i 2. riječ: »liječenja«
zamjenjuje se riječima: »zdravstvene zaštite korištene«.

Članak 13.

U članku 20. Pravilnika iza stavke 2. dodaje se nova
stavka 3. koja glasi:

»Iznimno od stavke 1. i 2. ovog članka, kada je
osiguranoj osobi naplaćena zdravstvena usluga u ugovornoj zdravstvenoj
ustanovi, odnosno kod ugovornog zdravstvenog radnika privatne prakse u državi s
kojom Republika Hrvatska ima sklopljen ili preuzet ugovor o socijalnom
osiguranju u višem iznosu nego što je to utvrđeno međunarodnim ugovorom, Zavod će
joj na osnovi nalaza, ocjene i mišljenja liječničkog povjerenstva nadležnog
područnog ureda Zavoda priznati stvarne troškove te zdravstvene zaštite.«

U dosadašnjoj stavci 3. koja postaje stavka 4. riječi:
»i 2.« zamjenjuju se tekstom: »- 3.«.

Članak 14.

U članku 22. riječi: »korištenu zdravstvenu zaštitu«
zamjenjuju se riječima: »zdravstvenu zaštitu korištenu«, a iza riječi: »članka«
dodaje se tekst: »18., 19. i«.

Članak 15.

Iza članka 22. Pravilnika dodaje se novi članak 22.a.
koji glasi:

»Članak 22.a.

Protiv rješenja iz članka 12. i 17.a. ovog Pravilnika
osigurana osoba ima pravo žalbe u roku od 15 dana od dana primitka rješenja.

Žalba se podnosi direktoru Zavoda.

Drugostupanjsko rješenje donosi direktor Zavoda na
osnovi mišljenja nadležne zdravstvene ustanove na tercijarnoj razini i nalaza,
ocjene i mišljenja višeg liječničkog povjerenstva Direkcije Zavoda.

Rješenje direktora Zavoda iz stavke 3. ovog članka je
konačno u postupku koji provodi Zavod.

Protiv rješenja iz stavke 4. ovog članka dopuštena je
tužba Upravnom sudu Republike Hrvatske u roku od 30 dana od dana primitka rješenja.«

Članak 16.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 025-04/03-01/68

Urbroj: 338-01-05-03-1

Zagreb, 12. ožujka 2003.

Predsjednik
Upravnog vijeća Hrvatskog zavoda
za zdravstveno osiguranje
**doc****. dr****. sc****.** **Nikica Gabrić,** v. r.

Pravilnik, NN 43/2003-552